Will mer nüme so wiit händ welle fahre, hämmer ois dänn entschiede, das mer nur s paar Kilometer nördlich in Noosaville pennet. Dä Zältplatz isch direkt am Fluss mit eigenem Sandstrand. Zum Glück hämmer en Hammer däbi gha... dä händ nämli diversi Zältnachberä bi ois müese uslähne (scheisse, wieso hämmer kei Gäld verlangt?), will dä Bode steihärt gsi isch und  mer d Hering suscht nöd inebracht hettet. Dä René hät sich gfräget, wer überhaupt uf d Idee chunt ohni Hammer go Zälte z gah... (han natürli nöd ufgstreckt, obwohl i mi seeehr betroffe gfühlt han :D)